अरिंदम तोमर चीफ वाइल्ड लाइफ वार्डन के पद पर रहेंगे बरकरार
Rajasthan Forest Department - राज्य सरकार ने बुधवार को मुनीश गर्ग को नया हैड ऑफ फॉरेस्ट फोर्स (हॉफ) नियुक्त कर दिया। 1988 बैच के सीनियर आईएफएस 31 मई 2024 तक इस पद पर रहेंगे
राज्य सरकार ने बुधवार को मुनीश गर्ग को नया हैड ऑफ फॉरेस्ट फोर्स (हॉफ) नियुक्त कर दिया। 1988 बैच के सीनियर आईएफएस 31 मई 2024 तक इस पद पर रहेंगे। गर्ग आज रिटायर हो रहीं सीनियर आईएफएस डीएन पांडे की जगह लेंगे। वहीं, 1989 बैच में अरिंदम तोमर चीफ वाइल्ड लाइफ वार्डन के पद पर बरकरार रहेंगे।
बता दें कि मुनेश कुमार गर्ग मूल रूप से उत्तर प्रदेश के लखनऊ से हैं। उनके पास बीटेक मैकेनिकल की डिग्री है। वह वर्ष 1988 बैच के आईएफएस अधिकारी है। जो मई 2024 में रिटायर होंगे। उन्होंने अब तक राजस्थान के जयपुर, कोटा और अजमेर संभाग में नौकरी की है। वहीं, गर्ग दिल्ली में भी नगरीय विकास मंत्रालय में प्रतिनियुक्ति पर गए थे।
पदभार ग्रहण किया
आज डॉ दीप नारायण पांडे हैड ऑफ फॉरेस्ट फोर्स के पद से रिटायर हुए। अरण्य भवन में मुनीश कुमार गर्ग ने पदभार संभाल लिया है।
इसके साथ ही पवन उपाध्याय को पीसीएफ (विकास) जबकि अर्जित बनर्जी को पीसीएफ प्रशासन के पद पर नियुक्ति मिली है। बता दें कि मुनीश कुमार गर्ग अब तक प्रधान मुख्य वन संरक्षक विकास कार्य योजना और वन बंदोबस्त के पद पर कार्यरत थे।